เป็นร้านกาแฟ & เบเกอรี่เล็กๆ ริม ถ.พระยาสัจจา อยู่ใกล้ๆกันกับร้านข้าวแกงนายก๊วก เป็นร้านห้องเดียว มีโต๊ะให้นั่งอยู่ 2-3 ตัว ตกแต่งด้วยโทนสีขาว ทำให้ร้านขนาดเล็กดูสว่าง และกว้างขวางขึ้นมาก
นอกจากกาแฟและเบเกอรี่ ยังมีอาหารจานเดียว มีให้เลือกอยู่นิดหน่อย ไม่มากนัก แต่ยังไม่เคยได้ลองชิมซักกะที
เค้กที่นี่อร่อยดีนะ ไม่มั่นใจว่าทำเองหรือรับมาขาย เด้วคราวหน้าจะลองถามดู วันนี้ชิมเค้กเผือก ชิ้นละ 60 บาท อร่อยดีเลย รสไม่หวานมาก พอดีๆ เน้นมันๆ ใส่เนื้อเผือกมาเยอะดีด้วย
ส่วนเครื่องดื่มที่นี่ก็ชงได้ดีพอควร ชา กาแฟ เข้มข้น หวาน มัน ชงแบบไม่ขี้เหนียว

เป็นร้านที่แนะนำมานั่งกันดูนะครับ บรรยากาศดีๆ จะทำให้ท่านนั่งสบายได้นานๆ